
ΠΡΟΕΔΡΙΚΑ ΔΙΑΤΑΓΜΑΤΑ 


( 1 ) 

Έγκριση σύστασης του κοινωφελούς Ιδρύματος με την 
επωνυμία «ΚΛΗΡΟΔΟΤΗΜΑ ΘΕΟΔΩΡΟΥ ΗΛΙΑ ΕΥ¬ 
ΣΤΑΘΙΟΥ» και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την από 6.8.1974 ιδιόγραφη διαθήκη του θεοδώρου 
Ηλία Ευσταθίου, που δημοσιεύθηκε με το αριθ. 137/ 
12.6.1985 πρακτικό του Μον. Πρωτοδικείου Κορίνθου, με 
την οποία συστήθηκε κοινωφελές ίδρυμα με την επωνυμία 
«ΚΛΗΡΟΔΟΤΗΜΑ ΘΕΟΔΩΡΟΥ ΗΛΙΑ ΕΥΣΤΑΘΙΟΥ» και 
με έδρα τη Νεμέα Κορινθίας. 

2. Τις διατάξεις των άρθρων: α) 95 και 98 του Α.Ν. 
2039/1939, 6) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 


3. Την από 26.9.1996 γνωμοδότηση του Συμβουλίου 
Εθν. Κληρ/των. 

4. Την αριθ. 1107147/1239/0006Α/4.10.1996 κοινή 
απόφαση του πρωθυπουργού και του Υπουργού Οικονομι¬ 
κών με την οποία ανατέθηκαν αρμοδιότητες Υπουργού 
Οικονομικών στους Υφυπουργούς Οικονομικών (ΦΕΚ 
922/Β'). 

5. Την αριθ. ΔΥ3α/ΟΙΚ.878/4.10.1996 κοινή απόφαση 
του Πρωθυπουργού και του Υπουργού Υγείας Πρόνοιας 
με την οποία ανατέθηκαν αρμοδιότητες στους Υφυπουρ¬ 
γούς Υγείας Πρόνοιας (ΦΕΚ 924Β). 

Με πρόταση των Υφυπουργών Οικονομικών και Υγείας 
Πρόνοιας, αποφσίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΚΛΗΡΟΔΟΤΗΜΑ ΘΕΟΔΩΡΟΥ ΗΛΙΑ 
ΕΥΣΤΑΘΙΟΥ», η οποία έγινε από το Θεόδωρο Ηλια Ευστα¬ 
θίου με την επό 6.8.1974 ιδιόγραφη διαθήκη του που δη¬ 
μοσιεύθηκε με το αριθ. 137/12.6.1985 πρακτικό του 
Μον. Πρωτοδικείου Κορίνθου. 

Το ίδρυμα τούτο αποτελεί Νομικό Πρόσωπο Ιδιωτικού 
Δικαίου, υπάγεται στην εποπτεία και τον έλεγχο των 
Υπουργών Οικονομικών και Υγείας - Πρόνοιας και διέπε- 
ται από τις διατάξεις της παραπάνω συστατικής του πρά¬ 
ξης, του παρακάτω οργανισμού, του Α.Ν. 2039/1939 και 
των διαταγμάτων που εκδόθηκαν ή θα εκδοθοΰν, σε εκτέ¬ 
λεση του νόμου αυτού. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δέκα τρία 
(13) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινοφελούς ιδρύματος 
με την επωνυμία «ΚΛΗΡΟΔΟΤΗΜΑ ΘΕΟΔΩΡΟΥ ΗΛΙΑ 
ΕΥΣΤΑΘΙΟΥ». 

Άρθρο 1 

Μορφή - Επωνυμία - Έδρα - Σφραγίδα 

1. Το Κοινοχρελές ίδρυμα με την επωνυμία «ΚΛΗΡΟΔΟ¬ 
ΤΗΜΑ ΘΕΟΔΩΡΟΥ ΗΛΙΑ ΕΥΣΤΑΘΙΟΥ» που συστήθηκε 
από το Θεόδωρο Ηλία Ευσταθίου με την από 6.8.1974 
διαθήκη του που δημοσιεύθηκε με το αριθ. 137/ 
12.6.1985 πρακτικό του Μον. Πρωτοδικείου Κορίνθου 

αποτελεί Νομικό Πρόσωπο Ιδιωτικού Δικαίου και διέπεται 
από τις διατάξεις της παραπάνω συστατικής πράξης, του 
παρόντος οργανισμού, του Α.Ν. 2039/1939, όπως κάθε 
φορά ισχύει ο νόμος αυτός και των διαταγμάτων που εκ- 
δόθηκαν ή θα εκδοθούν σε εκτέλεση του νόμου τούτου. 

2. Έδρα του ιδρύματος είναι η Νεμέα Κορίνθου. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά μέσα σε πλαίσιο, την επωνυμία του 
ιδρύματος και στο μέσον αυτής την έδρα και το έτος έγκρι- 
σης της σύστασής του. 

Άρθρο 2 

Σκοπός 

Σκοπός του ιδρύματος είναι η οικονομική ενίσχυση, 
κάθε χρόνο από τους τόκους των καταθέσεων τσυ, ενός 
οικονομικά αδύνατου κοριτσιού, που διανέμει μόνιμα στην 
κωμόπολη της Νεμέας Κορινθίας, για την αντιμετώπιση 
των δαπανών του γάμου του. 

Άρθρο 3 

Περιουοίσ - Πόροι 

1. Περιουσία του ιδρύματος αποτελούν: 

α) ποσό δύο εκατομμυρίων επτακοσίων ογδόντα δύο χι¬ 
λιάδων οκτακόσιων ογδόντα επτά (2.782.887) δρχ. κατα¬ 
τεθειμένο στο κατάστημα της Εθνικής Τράπεζας της Ελ¬ 
λάδος στη Νεμέα Κορινθίας. 

β) ποσό 71.937,561130 κατατεθειμένο στο Κατάστημα 
της Εθνικής Τράπεζας της Ελλάδος, στη Νεμέα Κορινθίας 
και 

γ) ποσόν πεντακοσίων πέντε χιλιάδων τριακοσίων τριά¬ 
ντα οκτώ (505.338) δρχ. κατατεθειμένο στο Κατάστημα 
της Αγροτικής Τράπεζας της Ελλάδος στη Νεμέα Κοριν¬ 
θίας. 

2. Πόροι του ιδρύματος είναι: 

α) Τα εισοδήματα απότηνεκμετάλλευση των περιουσια¬ 
κών του στοιχείων. 

β) οι τόκοι από τις καταθέσεις του σε Τράπεζες ή άλ¬ 
λους Πισττικούς Οργανισμούς. 

γ) Οι χρηματικές παροχές ή επιχορηγήσεις, καθώς και οι 
κληρονομιές, κληροδοσίες και δωρεές, οποιουδήποτε 
φυσικού ή Νομικού Προσώπου, προς αυτό. 

Άρθρο 4 

Διοίκηση 

1. Το ίδρυμα διοικείται από πενταμελές Διοικητικό Συμ¬ 
βούλιο που αποτελείται από τους εκάστοτε: 

α) Ειρηνοδίκη του Ειρηνοδικείου Νεμέας, ως Πρόε¬ 
δρο 

β) Διοικητή του Αστυνομκού Τμήματος Νεμέας 

γ) Πρόεδρο του Κοινοτικού Συμβουλίου της Κοινότητας 
Νεμέας 

δ) ιερέα του ναού της Ευαγγελίστριας Νεμέας 

ε) Διευθυντή του Κατ/τος της Εθνικής Τράπεζας της 
Ελλάδος στη Νεμέα 

2. Τα μέλη του Διοικητικού Συμβουλίου ορίζουν με 
πράξη τους, έπειτα από ψηφοφορία, τον Αντιπρόεδρο, το 
Γραμματέα και τον Ταμία. 

3. Σε περίπτιοση αποποίησης, παραίτησης, έκπτωσης, 
ανικανότητας, θανάτου ή αντικατάστασης για οποιοδή- 
ποτε λόγο, κάποιου από τα μέλη του Διοικητικού Συμβου¬ 
λίου, η κενή θέση συμπληρώνεται με απόφαση των υπο¬ 


λοίπων μελών, σύμφωνα με τις διατάξεις της συστατικής 
πράξης και του άρθρου 99 του ΑΝ 2039/1939. 

4. Το Διοικητικό Συμβούλιο συνεδριάζει τακτικά κάθε 
τρίμηνο και εκτάκτως οπότε το ζητήσει ο Πρόεδρος ή τρία 
(3) από τα μέλη του, με γραπτή αίτησή τους προς τον Πρό¬ 
εδρο, πάντοτε όμως από πρόσκληση του Προέδρου. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη ε'ινσι περισσότερα από τα απάντα. Με¬ 
ταξύ των παρόντων πρέπει υποχρεωτικά να είναι και ο 
Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνο- 
ντοι κατά πλειοψηφία των παρόντων μελών και σε περί¬ 
πτωση ισοψηφίας υπερισχύει, η γνώμη με την οποία συ- 
ντάσσεται ο Πρόεδρος. 

7. Σε περίπτοϊση που κάποιο μέλος του Διοικητικού 
Συμβουλίου απουσιάζει αδικαιολόγητα από δύο (2) συνε¬ 
χείς συνεδριάσεις, θεωρείται ότι έχει παραιτηθεί και η 
κενή θέση αυτού συμπληρώνεται κατά τα οριζόμενα στην 
παρ. 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι απο¬ 
φάσεις που λαμβάνοντσι από αυτό, καθώς και η γνώμη των 
μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

9. Τα μέλη του Διοικητικού Συμβουλίου προσφέρουν τις 
υπηρεσίες τους χωρίς αμοιβή. 

Δικαιούνται όμως οδοιπορικών ή άλλων εξόδων που δα¬ 
πάνησαν για την εκτέλεση υπηρεσίας του ιδρύματος, εφό¬ 
σον έγιναν έπειτα από ειδική εντολή του Διοικητικού Συμ¬ 
βουλίου και αποδεικνύεται ότι πραγματοποιήθηκαν νό¬ 
μιμα. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αιρορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήριοση του σκοπού του, πά¬ 
ντοτε όμως σύ μφωνα με τις διατάξεις της συστατικής πρά¬ 
ξης, του παρόντος οργανισμού του Α.Ν. 2039/1939 και 
των διαταγμάτων που εκδόθηκαν ή θα εκδοθούν σε εκτέ¬ 
λεση του νόμου τούτου, καθώς και των λοιπών σχετικών 
νόμων και διαταγμάτων. 

2. Το Διοικητικό Συμβούλιο, ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή τον Προϋπολογι¬ 
σμό και απολογισμό του ιδρύματος, ούμηιωνα με τις διατά¬ 
ξεις των άρθρων 101 και 102 του Α.Ν. 2039/1939 και του 
από 20.12.1939 Β. Δ/τος (ΦΕΚ 552Α·). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεγητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, καθώς 
και την αμοιβή του, σύμφωνο με τους όρους των συλλογι¬ 
κών συμβάσεων εργασίας και τις διατάξεις γενικότερα της 
εργατικής νομοθεσίας. 

V) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

Άρθρο 6 

Αρμοδιότητες Προέδρου 

1.0 Πρόεδρος του Διοικητικού Συμβουλίου του ιδρύμα¬ 
τος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’ αυτόν και εγκρίνεται με από¬ 
φαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου δέκα (10) τουλάχιστον μέρες 
πριν από τη συνεδρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει, θέμα που δεν περιλαμβάνεται σ' αυ¬ 
τήν δεν συζητείται, εκτός αν πρόκειται για επείγουσα υπό¬ 
θεση και συμφωνήσει γι’ αυτό η πλειοψηφία των παρό¬ 
ντων μελών του Διοικητικού Συμβουλίου. 

δ) Εισηγεπαι στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του 
ιδρύματος, εκτελεί τις αποφάσεις του Διοικητικού Συμ¬ 
βουλίου και ενεργεί σύμφωνα με τις ειδικές εξουσιοδοτή¬ 
σεις και εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλος του Διοικητικού Συμβουλίου 
που ορίζεται με απόφαση αυτού. 

Άρθρο 7 

Αρμοδιότητες Γραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία, 
δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος και ευθύνεται για 
την καταστροφή ή την απώλεια τούτων. 

2. Ο Γραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω ειδι¬ 
κών ουνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γραμματέα, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου που ορί¬ 
ζεται με απόφαση αυτού. 


Άρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες αποδεί¬ 
ξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/1939. έχοντας την ευχέρεια να παρακρατεί από- 
αυτά ένα μικρό ποσό, που είναι αναγκαίο για την πληρωμή 
έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητι¬ 
κού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, απο¬ 
λογισμού και ισολογισμού του ιδρύματος. 

2, Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 9 

Οικονομική διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και λή¬ 
γει την 31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβερ- 
νήσεως του σχετικού Π. Δ/τος έγκρισης της σύστασης του 
ιδρύματος, η οποία μπορεί να παραταθεί μέχρι την 31 η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λομβάνεται στην 
πρώτη συνεδρίασή του. 

2. Η οικονομική διαχείριση γίνεται με βάση προϋπολ^ι- 
σμό και απολογισμό εσώων και εξόδων, που καταρτίζο¬ 
νται σύμφωνα με τις διατάξεις των άρθροίν 101 και 102 
του Α.Ν. 2039/1939 και του από 20.12.1939 σχετικού 
Δ/τος (ΦΕΚ 552Α). 

Άρθρο 10 

Διαδικασία χορήγησης οικονομικών ενισχύσεων 

Το Διοικητικό Συμβούλιο του ιδρύματος καλεί με προκή¬ 
ρυξη - πρόσκληση του κάθε χρόνο, όλες τις ενδιαφερόμε- 
νες που δικαιούνται οικονομική ενίσχυση για την αντιμε¬ 
τώπιση των δαπανών του γάμου τους, να υποβάλλουν σ’ 
αυτό μέχρι το τέλος εκάστου έτους, σχετική αίτηση με τα 
απαραίτητα δικαιολογητικά που αναφέρονται στην παρα¬ 
πάνω προκήρυξη - πρόσκληση. 

Αντίγραφο της προκήρυξης - πρόσκλησης πρέπει, με 
φροντίδα του Διοικητικού Συμβουλίου του ιδρύματος, να 
τοιχοκολλεϊται, με αποδεικτικό, έξω από τα γραφεία του 
ιδρύματος και του κοινοτικού καταστήματος Νεμέας κα¬ 
θώς και έξω από τους Ιερούς Ναούς Ευαγγελισμού της Θεο¬ 
τόκου και Ειοοδίων της Θεοτόκου, το κατάστημα της 
Εθνικής Τράπεζας, το Αστυνομικό Τμήμα Νεμέας και το 
Ειρηνοδικείο Νεμέας και να δημοσιεύεται μια φορά σε μία 
τοπική, κατά προτίμηση ημερήσια, εφημερίδά της περί- 

φέρειας του ιδρύματος σαράντα πέντε (45) τουλάχιστον 
ημέρες πριν από τη λήξη της παραπάνω προθεσμίας. 

2. Δικαίωμα οικονομικής ενίσχυσης έχει η υποψήφια 
που πληροί τις παρακάτω προϋποθέσεις: 

α) Έχει ηλικία, από τη μικρότερη που επιτρέπουν οι 
ισχύουσες κάθε φορά διατάξεις του Αστικού Κώδικα για 
σύναψη έγκυρου γάμου, μέχρι και 45 ετών. 

β) Κρίνεται ότι αυτή και η οικογένειά της είναι η πλέον 
οικονομικά αδύνατη μεταξύ των υποψηφίων. 

γ) Έχει συνάψει έγκυρο γάμο κατά το τρέχον ημερολο¬ 
γιακό έτος. 

δ) Είναι μόνιμη κάτοικος της κωμοπόλεως Νεμέας, κατά 
τα δέκα (10) πριν οπό το γάμο της, τουλάχιστον χρόνια. 

3. Το Διοικητικό Συμβούλιο, μετά τη λήξη της παραπάνω 
προθεσμίας εντός Ιανουάριου εξετάζει τις αιτήσεις και τα 
λοιπά δικαιολογητικά που υποβλήθηκαν και επιλέγει - 
ανακηρύσσει, με αιτιολογημένη απόφασή του, τη νέα που 
θα ενισχυθεί οικονομικά για την αντιμετώπιση των δαπα¬ 
νών του γάμου της. 

Σε περίπτωση κατά την οποία ο αριθμός των υποψη¬ 
φίων, που πληρούν τις προϋποθέσεις οικονομικής ενίσχυ¬ 
σης και έχουν τα Ιδια προσόντα, είναι περισσότερες της 
μίας η επιλογή μεταξύ αυτών γίνεται από το Διοικητικό 
Συμβούλιο του ιδρύματος με δημόσια κλήρωση, μετά από 
προηγούμενη κλήτευση των ενδιαφερομένων. 

Σε περίπτωση κατά την οποία κάποιο δικαιολογητικά 
των υποψηφίων είναι ατελές, ως προς ένα ή περισσότερα 
στοιχεία αυτού, το Διοικητικό Συμβούλιο του ιδρύματος 
καλεί τις ενδιαφερόμενος με έγγραφη πρόσκλησή του, 
πριν αποφασίσει σχετικά για την επιλογή της δικαιούχου, 
να συμπληρώσει τις ατέλειες αυτές, μέσα σε πέντε (5) 
ημέρες από την επίδοση με σχετική απόδειξη της παρα¬ 
πάνω πρόσκλησης. 

4. Η απόφαση εκλογής και ανακήρυξης της δικαιούχου 
τοιχοκολείται, την ίδια ή την επόμενη ημέρα, έξω από τα 
γραφεία του ιδρύματος και του κοινοτικού καταστήματος 
Νεμέας καθώς και έξω από τους Ιερούς Ναούς του Ευαγ¬ 
γελισμού της Θεοτόκου και Εισοδίων της Θεοτόκου με 
αποδεικτικό που θα υπογράφεται από το Γραμματέα ή 
άλλο εξουσιοδοτημένο υπάλληλο του ιδρύματος και από 
ένα δημότη. 

Με την απόφαση αυτή καλούνται επίσης οι υπόλοιπες 
ενδιαφερόμενος υποψήφιες που απορρίφθηκαν να υπο¬ 
βάλουν, εφόσον το επιθυμούν, σχετική ένσταση κατά της 
παραπάνω απόφασης του Διοικητικού Συμβουλίου του 
ιδρύματος, μέσα σε δέκα (10) ημέρες από την τοιχοκόλ¬ 
ληση αυτής. 

Η ένσταση αυτή κατατίθεται με απόδειξη παραλαβής 
στο Γραμματέα ή σε άλλο μέλος του Διοικητικού Συμβου¬ 
λίου του ιδρύματος, που τυχόν έχει οριστεί προς τούτο 
από αυτό. 

5. Μετά την παρέλευση της δεκαήμερης προθεσμίας 
της προηγούμενης παραγράφου και εφόσον δεν υποβλή¬ 
θηκε καμιά ένσταση, δίνεται εντολή στην Τράπεζα ή το πι¬ 
στωτικό ίδρυμα που βρίσκονται οι καταθέσεις του ιδρύμα¬ 
τος, να καταθέσει το ποσό της οικονομικής ενίσχυσης σε 
έντοκο λογαριασμό, στο όνομα της δικαιούχου. 

6. Σε περίπτωση υποβολής ενστάσεων εμπρόθεσμα, το 
ίδρυμα υποβάλλει αυτές μαζί με τα δικαιολογητικά όλων 
των υποψηφίων και τα λοιπά έγγραφα εκλογής και ανακή¬ 
ρυξης της δικαιούχου, ως και τις σχετικές απόψεις του 
Διοικητικού Συμβουλίου για τις ενστάσεις αυτές στο 


Υπουργείο Οικονομικών, το οποίο αφού ελέγξει αν τηρή¬ 
θηκαν ή όχι οι διατάξεις της συστατικής πράξης του ιδρύ¬ 
ματος, του παρόντος οργανισμού και των σχετικών νόμων, 
τα παραπέμπει με σχετική εισήγηση του στο Συμβούλιο 
Εθνικών Κληροδοτημάτων προς γνωμοδότηση. 

Ο Υπουργός Οικονομικών και το Συμβούλιο Εθνικών 
Κληροδοτημάτων μπορούν, εφόσον κρίνουν ότι είναι ανα¬ 
γκαίο, να ζητούν από τις αρμόδιες Αρχές και το ίδρυμα 
κόθε χρήσιμη σχετική πληροιρορία και στοιχεία- Μετά την 
παραπάνω γνωμοδότηση του Συμβουλίου Εθνικών Κληρο¬ 
δοτημάτων για το βάσιμο ή όχι των ενστάσεων, με την 
οποία είναι δυνατό να εγκριθούν ή να απορριφθούν ή να 
τροποποιηθούν οι σχετικές αποφάσεις του Διοικητικού 
Συμβουλίου του ιδρύματος, ως προς μια ή περισσότερες 
υποψήφιες ή και να διστσχθεί η επανάληψη όλης της δια¬ 
δικασίας επιλογής και ανακήρυξης της δικαιούχου της οι¬ 
κονομικής ενίσχυσης. 

7. Αν η δικαιούχος δεν αναλάβει το ποσό της οικονομι¬ 
κής ενίσχυσης μέσα σε ένα (1) έτος από την εντολή του 
Διοικητικού Συμβουλίου τα ποσά του κεφαλαίου και τόκων 
της οικονομικής ενίσχυσης επαναφέρονται, έπειτα από 
απόφαση του Διοικητικού Συμβουλίου, στο λογαριασμό 
καταθέσεων του ιδρύματος για τη χορήγηση μεγαλύτερης 
οικονομικής ενίσχυσης τα επόμενα έτη. 

8. Σε περίπτωση που δεν υπάρξει αίτηση οικονομικής 
ενίσχυσης, τότε το αδιάθετο ποσό μεταφέρεται στο επό¬ 
μενο έτος με ανάλογη αύξηση της οικονομικής ενίσχυσης 
της κατά το έτος αυτό δικαιούχου. 

9. Το ύψος της οικονομικής ενίσχυσης που θα δοθεί, 
καθορίζεται με απόφαση του Διοικητικού Συμβουλίου του 
ιδρύματος, ανάλογα με το ύψος των τόκων κατά το έτος 
αυτό αφαιρουμένων των εξόδων. 

10. Αν η υποψήφια που τελικά επιλέχθηκε και στην 
οποία απονεμήθηκε η οικονομική ενίσχυση είχε προσκο¬ 
μίσει ψευδή στοιχεία ή δηλώσεις στο Διοικητικό Συμβού¬ 
λιο και βάσει αυτών έγινε η επιλογή της υποχρεοϋται να 
επιστρέφει αμέσως το ποσό που της έχει καταβληθεί, νο- 
μίμως εντόκως από της λήψεώς του. 

Αρθρο 11 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πρκιγματο- 
ποιούνται στη διάρκεια της χρήσης. 

δ) Βιβλίο - μητρώο χορήγησης οικονομικών ενισχύ¬ 
σεων. 

ε) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι- 

ρλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Άρθρο 12 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί ή 
να συμπληρωθεί με Προεδρικό Διόταγμα, σύμφωνα με τις 
διατάξεις των άρθρων 98 του Α.Ν. 2039/1939 και 110 και 
119 του Αστικού Κώδικα, ύστερα από πρόταση του Διοι¬ 
κητικού Συμβουλίου. 

Άρθρο 13 

Διάλυση του ιδρύματος - Τύχη πειρουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται στην Κοινότητα 
Νεμέας ως κεφάλαιο αυτοτελούς διαχείρισης για την 
πραγματοποίηση του κοινωφελούς σκοπού που όρισε με 
τη διαθήκη του ο ιδρυτής. 

Στους Υφυπουργούς Οικονομικών και Υγείας Πρόνοιας, 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 23 Ιανουάριου 1997 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

οι ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Γ. ΔΡΥΣ θ. ΚΟΤΣΟΝΗΣ 

- ♦ - 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αρι6· 106 (2) 

Χορήγηση άδειας ασκήσεως επαγγέλματος Κοινωνικού 

Λειτουργού στην Κουτρά Κλειώ του Χρήστου και της 

Μαρίας. 

Ο ΝΟΜΑΡΧΗΣ ΗΡΑΚΛΕΙΟΥ 

Με την 106/16.1.97 απόφαση του Νομάρχη Ηρακλείου 
έχει χορηγηθεί στην Κουτρά Κλίειώ του Χρήστου και της 
Μαρίας άδεια ασκήσεως επαγγέλματος Κοινωνικού Λει¬ 
τουργού. 

Ηράκλειο, 16 Ιανουάριου 1997 

Η Προίσταμένη 
ΚΩΝ/ΝΑ ΟΥΡΑΝΟΥ 

-♦- 

Αριθ. Τ.Β.ΚΙ. 72 οίκοθεν (3) 

Απόρριψη αιτήσεως για χορήγηση Α,Μ.Ε. στο Ν. Κιλκίς. 

Ο ΝΟΜΑΡΧΗΣ ΚΙΛΚΙΣ 

Με την Τ.Β.ΚΙ. 1158 οίκ./3.12.96 απόφαση του Νο¬ 
μάρχη Κιλκίς απορρίφθηκε η από 8.10.96 αίτηση του Γε- 
ωργιάδη Γεωργίου Μηχ. Μεταλλειολόγου για χορήγηση 
άδειας μεταλλευτικών ερευνών (Α.Μ.Ε.) στην περιοχή της 
Κοινότητας Ξηλοκερατιάς-Πικρολίμνης του Ν. Κιλκίς με 
Α.Β.Μ. (534) ως αυτοδίκαια άκυρη σύμφωνα με το άρθρο 


26 του Ν.Δ. /210, διότι ο χώρος που ζητά ο ενδιαφερόμε¬ 
νος συμπίπτει με προγενέστερη α’πηση. 

Κιλκίς, 3 Δεκεμβρίου 1996 
Ο Νομάρχης 

ΘΕΟΔΩΡΟΣ ΠΑΡΑΣΤΑΤΙΔΗΣ 

-♦- 

Αριθ. Τ.Β.ΚΙ. 73 οίκοθεν (4) 

Απόρριψη αιτήσεως για χορήγηση Α.Μ.Ε. στο Ν. Κιλκίς. 

Ο ΝΟΜΑΡΧΗΣ ΚΙΛΚΙΣ 

Με την Τ.Β.ΚΙ. 1159 οίκοθεν/3.12.96 απόφαση του 
Νομάρχη Κιλκίς απορρίφθηκε η από 8.10.96 αίτηση του 
Γεωργιάδη Γεωργίου Μηχ. Μεταλλειολόγου για χορήγηση 
άδειας μεταλλευτικών ερευνών (Α.Μ.Ε.) στην περιοχή της 
Κοινότητας Μελανθιου του Ν. Κιλκίς με Α.Β.Μ. (535) ως 
αυτοδίκαια άκυρη σύμφωνα με το άρθρο 26 § 5 του Ν.Δ. 
/210, διότι ο χώρος που ζητά ο ενδιαφερόμενος συμπίπτει 
με μεταλλευτικό χώρο που ανήκει στο Δημόσιο. 

Κιλκίς. 3 Δεκεμβρίου 1996 
Ο Νομάρχης 

ΘΕΟΔΩΡΟΣ ΠΑΡΑΣΤΑΤΙΔΗΣ 

-♦- 

Αριθ. Τ.Β.ΚΙ. 77 οίκοθεν (5) 

Απόρριψη αιτήσεως για χορήγηση Α.Μ.Ε. στο Ν. Κιλκίς. 

Ο ΝΟΜΑΡΧΗΣ ΚΙΛΚΙΣ 

Με την Τ.Β.ΚΙ. 1162 οΙκοθεν/3.12.96 απόφαση του 
Νομάρχη ΚΛκίς απορρίφθηκε η από 8.10.96 αίτηση του 
Γ εωργιάδη Γ εωργίου Μηχ. Μεταλλειολόγου για χορήγηση 
άδειας μεταλλευτικών ερευνών (Α.Μ.Ε.) στην περιοχή της 
Κοινότητας Μυριοφύτου του Ν. Κιλκίς με Α.Β.Μ. (542) ως 
αυτοδίκαια άκυρη σύμφωνα με το άρθρο 26 του Ν.Δ. 
/210, διότι ο χώρος που ζητά ο ενδιαφερόμενος συμπίπτει 
με προγενέστερη αίτηση. 

Κιλκίς, 3 Δεκεμβρίου 1996 
Ο Νομάρχης 

ΘΕΟΔΩΡΟΣ ΠΑΡΑΣΤΑΤΙΔΗΣ 
- φ- 

Αριθ. Τ.Β.ΚΙ. 76 οίκοθεν (6) 

Απόρριψη αιτήσεως για χορήγηση Α.Μ.Ε. στο Ν. Κιλκίς. 

Ο ΝΟΜΑΡΧΗΣ ΚΙΛΚΙΣ 

Με την Τ.Β.ΚΙ. 1179 οίκοθεν/11.12.96 απόφαση του 
Νομάρχη Κιλκίς απορρίφθηκε η από 8.10.96 αίτηση του 
Γεωργιάδη Γεωργίου Μηχ. Μεταλλειολόγου για χορήγηση 
άδειας μεταλλευτικών ερευνών (Α.Μ.Ε.) στην περιοχή της 
Κοινότητας Αναβρυτοϋ - Επταλόφου του Ν. Κιλκίς με 
Α.Β.Μ. (538) ως αυτοδίκαια άκυρη σύμφωνα με το άρθρο 
26 § 2 του Ν.Δ. /210, διότι αυτή συμπίπτει με προγενέ¬ 
στερη έγκυρη αίτηση. 

Η απόφαση γίνεται μόνο ως προς το συμπίπτον τμήμα, 
ήτοι έκταση 1.803,39 στρεμ. 

Κιλκίς, 11 Δεκεμβρίου 1996 
Ο Νομάρχης 

ΘΕΟΔΩΡΟΣ ΠΑΡΑΣΤΑΤΙΔΗΣ 

Αριθ. Τ.Β.ΚΙ. 75 οΙκσθεν (7) 

Απόρριψη αιτήσεως για χορήγηση Α.Μ.Ε. στο Ν. Κιλκίς, 

Ο ΝΟΜΑΡΧΗΣ ΚΙΛΚΙΣ 

Με την Τ.Β.ΚΙ. 1161 οικ/3.12.96 απόφαση του Νο¬ 
μάρχη Κιλκίς απορρίφθηκε η από 8.10.96 αίτηση του Γε- 
ωργιάδη Γεωργίου Μηχ. Μεταλλειολόγου για χορήγηση 
άδειας μεταλλευτικών ερευνών (Α.Μ.Ε.) στην περιοχή της 
Κοινότητας Μεσσιανού - Ν. Γυν/στρου - Κ. Απόστολοι του 
Ν. Κιλκίς με Α.Β.Μ, (537) ως αυτοδίκαια άκυρη σύμφΟίΐνσ 
με το άρθρο 26 του Ν.Δ. /210, διότι ο χώρος που ζητά ο 
ενδιαφερόμενος συμπίπτει με προγενέστερη αίτηση. 

Κιλκίς, 3 Δεκεμβρίου 1996 
Ο Νομάρχης 

ΘΕΟΔΩΡΟΣ ΠΑΡΑΣΤΑΤΙΔΗΣ 
-*- 

Αριθ. Τ.Β.ΚΙ. 74 οίκοθεν (8) 

Απόρριψη αιτήσεως για χορήγηση Α.Μ.Ε. στο Ν. Κιλκίς, 

Ο ΝΟΜΑΡΧΗΣ ΚΙΛΚΙΣ 

Με την Τ.Β.ΚΙ. 1160 οΙκ,/3.12.96 απόφαση του Νο¬ 
μάρχη Κιλκίς απορρίφθηκε η από 8.10.96 αίτηση του Γε- 
ωργιάδη Γεωργίου Μηχ. Μεταλλειολόγου για χορήγηση 
άδειος μεταλλευτικών ερευνών (Α.Μ.Ε.) στην περιοχή της 
Κοινότητας Μεσσιανού - Κ. Απόστολοι του Ν. Κιλκίς με 
Α.Β.Μ. (536) 0 )ς αυτοδίκαια άκυρη σύμφωνα με το άρθρο 
26 του Ν.Δ. /210. διότι ο χώρος που ζητά ο ενδιαφερόμε¬ 
νος συμπίπτει με προγενέστερη α’πηση. 

Κιλκίς, 3 Δεκεμβρίου 1996 
Ο Νομάρχης 

ΘΕΟΔΩΡΟΣ ΠΑΡΑΣΤΑΤΙΔΗΣ 
- ¥ - 

Αριθ. Τ.Β.ΚΙ. 78 οίκοθεν (9) 

Απόρριψη αιτήσεως για χορήγηση Α.Μ.Ε. στο Ν. Κιλκίς. 

Ο ΝΟΜΑΡΧΗΣ ΚΙΛΚΙΣ 

Με την Τ.Β.ΚΙ. 1181 οΙκ./11.12.96 απόφαση του Νο¬ 
μάρχη Κιλκίς απορρίφθηκε η από 8.10.96 αίτηση του Γε- 
ωργιάδη Γεωργίου Μηχ. Μεταλλειολόγου για χορήγηση 
άδειας μεταλλευτικών ερευνών (Α.Μ.Ε.) στην περιοχή της 
Κοινότητας Μεσσιανού - Μαυρονερίου του Ν. Κιλκίς με 
Α.Β.Μ. (543) ως αυτοδίκαια άκυρη σύμφωνα με τα άρθρα 
21 § 1 β και 22 § 3 Ν.Δ.210/73, διότι ο χώρος που ζητά ο 
ενδιαφερόμενος συμπίπτει με προγενέστερη αίτηση, με 
αποτέλεσμα να μην βρίσκεται εντός μιας και της αυτής 
περιμέτρου. 

Κιλκίς, 11 Δεκεμβρίου 1996 
Ο Νομάρχης 

ΘΕΟΔΩΡΟΣ ΠΑΡΑΣΤΑΤΙΔΗΣ 


Αριθ. 18659 (10) 

Σύσταση ίδιου Νομικού Προσώπου στην κοινότητα Σέ¬ 
σκλου Ν. Μαγνησίας με την επωνυμία «ΠΟΛΙΤΙΣΤΙΚΟ - 

ΠΝΕΥΜΑΤΙΚΟ ΚΕΝΤΡΟ. 

Ο ΑΝΑΠΛ. ΠΕΡΙΦ/ΚΟΥ Δ/ΝΤΗ Ν. ΜΑΓΝΗΣΙΑΣ 
Έχοντας υπόψη: 

1. Τις διατάξεις του αρθρ. 203 του Π.Δ/τος 410/95 (Δη- 
μοτκός και Κοινοτικό Κώδικα) . 

2. Την απόφαση του Κοινοτικού Συμβουλίου Σέσκλου 
με αριθμό 70/96, αποφασίζουμε: 

1. Τη σύσταση στην Κοινότητα Σέσκλου του Νομού Μα¬ 
γνησίας Ν.Π. με την επωνυμία «Πολιτιστικό - Πνευματικό 
Κέντρο» σύμφωνα με τις διατάξεις των άρθρων 24 και 203 
του Π.Δ. 410/95. 

2. Σκοπός του ανωτέρω Ν.Π. είναι: Η εξύψωση του πο¬ 
λιτιστικού και πνευματικού επιπέδου των κατοίκων της 
κοινότητας. 

3. Το Ν.Π. διοικείται από πενταμελές (5μελές) Διοικη¬ 
τικό Συμβούλιο, που τα μέλη του ορίζονται με τους ανα¬ 
πληρωτές από το Κοιν. Συμβούλιο. Πρόεδρος του Δ.Σ. εί¬ 
ναι ο Πρόεδρος της Κοινότητας ή άλλο μέλος αιρετό ή μη. 
Μέλη του Δ.Σ. είναι Κοινοτικοί Σύμβουλοι και δημότες ή 
κάτοικοι που έχουν ανάλογη κοινωνική δράση ή ειδικές 
γνώσεις με το σκοπό του Ν.Π. 

Η θητεία των μελών του Δ.Σ. του Ν.Π. ορίζεται με από¬ 
φαση του Κοινοτικού Συμβουλίου και λήγει πάντοτε με τον 
ορισμό του νέου Δ.Σ. 

4. Αρχικό κεφάλαιο για τη λειτουργία του Ν.Π. ορίζεται 
το ποσό των 100.000 δραχμών. 

5. Περιουσιακό στοιχείο που διαθέτει η Κοινότητα στο 
Ν.Π. είναι μια αίθουσα του πρώτου ορόφου του κοινοτικού 
καταστήματος. 

6. Πόροι του Ν.Π. είναι οι επιχορηγήσεις από την Κοινό¬ 
τητα και από το Υπ. Εσωτερικών που χορηγούνται στις ει¬ 
δικές υπηρεσίες των κοινοτήτων, από τον λογαριασμό «Ει¬ 
δικευμένα Ειδικών σκοπών» κάθε χρόνο δωρεές, κληρο¬ 
νομιές και εισφορές. 

7. Τα θέματα τα σχετικά με τη διοίκηση και τη διαχείριση 
του Ν.Π. ρυθμίζονται με ανάλογη εφαρμογή των σχετικών 
διατάξεων του Π.Δ. 410/95 και με κανονισμούς που ψηφί¬ 
ζει το Κοινοτικό Συμβούλιο. 

8. Το Νομικό Πρόσωπο κατσργείται με τον τρόπο με τον 
οποίο συστήθηκε, η δε περιουσία του περιέρχεται στην 
Κοινότητα. 

9. Από τις διατάξεις της παρούσας απόφασης προκα- 
λείται δαπάνη σε βάρος του προϋπολογισμού της Κοινό¬ 
τητας ύψους 100.000 δραχμών για το τρέχον έτος και για 
καθένα από τα επόμενα οικον. έτη. 

Η ανωτέρω δαπάνη θα καλυφθεί από τα τακτικά έσοδα 
της Κοινότητας. 

Η παρούσα απόφαση να δημοσιευθεΐ στην Εφημερίδα 
της Κυβερνήσεως. 

Βόλος, 29 Νοεμβρίου 1996 

Ο Αναπλ. Περιφ/κού Διευθυντή 
ΑΘΑΝ. ΓΚΑΡΑΓΚΑΝΗΣ 

Αριθ. 070/347 (11) 

Τροποποίηση της 070/330/12.7.96 απόφασης του Διοι¬ 
κητή του ΙΚΑ- 

Ο ΔΙΟΙΚΗΤΗΣ ΤΟΥ ΙΚΑ 
Έχοντας υπόψη: 

1. Τα Προεδρικό Διατόγματα 266/89 «Οργανισμός του 
Ιδρύματος Κοινωνικών Ασφαλίσεων» και 363/92 «Τροπο¬ 
ποίηση και συμπλήρωση του Π.Δ. 266/89 Οργανισμός του 
Ιδρύματος Κοινωνικών Ασφαλίσεων». 

2. Την 070/330/12.7.96 απόφαση του Διοικητή του 
Ιδρύματος, με την οποία καθορίσθηκε η σύνθεση των τμη¬ 
μάτων Ιατρικής Περίθαλψης και Προληπτικής Ιατρικής και 
Πρόνοιας και Αναπηρίας και των Τοπικών Ιατρείων τοίν αυ¬ 
τοτελών Μονάδων Υγείας που δημοσιεύθηκε στο ΦΕΚ 
729 τεύχος Δεύτερο 23.8.96. 

3. Τις ανάγκες της Υπηρεσίας, αποφασίζουμε: 


Τροποποιούμε την 070/330/12.7.96 απόφασή μας ως 
εξής: 

α. Συμπληρώνουμε τη σύνθεση της Νομαρχιακής Μονά¬ 
δας Υγείας ΙΚΑ Χίου τος ακολούθως: 

2- Τμήμα Πρόνοιας και Αναπηρίας 

Υγειονομικές Επιτροπές 

β. Τροποποιούμε τη σύνθεση της Τοπικής Μονάδας 
Υγείας ΙΚΑ Θήβας και απαλείφουμε το με αριθμό 2. Τμήμα 
Πρόνοιας και Αναπηρίας, το οποίο εκ παραδρομής έχει 
συμπεριληφθεί στη σύνθεσή της. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 17 Ιανουάριου 1997 

Ο Διοικητής 
ΓΡ, ΣΟΛΟΜΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΟΣ 

ΚΑΠΟΔΙΣΤΡΙΟΥ 34* ΑΘΗΝΑ 104 32 * ΤΕίΕΧ 223211 ΥΡΕΤαΡ{*ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗ 

ΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωυού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225761 

5230841 

Πληροφορίες δημοσιευμάτων λοιπών Φ.Ε.Κ. 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε. - Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248320 

ΘΕΣΣΑΛΟΝΙΚΗ 

25ης Μαρτίου 21 Τ.Κ. 541 00 (031) 423956 

ΠΕΙΡΑΙΑΣ 4136402 

Νικήτα 6-8 Τ.Κ. 18531 4171307 

ΠΑΤΡΑ (061)271249 

Κορίνθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ. 691 00 26522 


- Μέχρι 8 σελίδες 150 δρχ. 

ΤΙΜΗ ΦΥΛΛΩΝ - Από 9 μέχρι 16 σελίδες 300 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαύζηση 100 δρχ. ανά δσέλιδο ή μέρους αυτού 



ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 


Α' (Νόμοι, Π.Δ., Συμβάσεις κ.τλ.) 

Β' (Υπουργικές αποφάσεις κ.τλ.) 

Γ (Διορισμοί, απολύσεις κ.τλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 
Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Π ροκη ρύξεων Α.Σ. Ε. Π. 

50.000 δρχ. 
δΟ.ΟΟΟ η 

10.000 .. 

50.000 .. 

25.000 ... 

10.000 .. 

5.000 .. 

10.000 .. 

3.000 .. 

250.000 .. 

10.000 .. 

2.500 δρχ. 

2.500 .. 

500 .. 

2.500 .. 

1.250 .. 

500 .. 

250 .. 

500 .. 

150 .. 

12.500 .. 

500 » 


ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 .. 

10.000 .. 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και 
μπορεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑ- 
ΠΕΤ (Σολωμού51 -Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό 
ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουαρίου και λήγει την 3ΐη Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες κοινού λειτουργούν καθημερινά από Οβ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






























